User:Gillcv

Ce-aș putea spune despre mine care să fie util pentru wikipedia? Sunt licențiat în Automatică și Matematică, ceea ce înseamnă că pot introduce informații noi sau face corecturi dacă este cazul. Același lucru se poate spune și despre Informatică pentru că am lucrat în respectivul domeniu cam 35 de ani. Și despre Inteligență Artificială, pentru că fac cercetare cam din anii '80. Ca un „hobby” (pentru că nu am nici un fel de calificări oficiale) științific mă ocup actualmente și de preistorie (mai exact: neolitic). Și dacă parcurgerea a circa 1200 de lucrări (mai mult articole) are vreo importanță atunci înseamnă că am căpătat ceva cunoștințe și în acest domeniu. Cunosc engleza, franceza și italiana la un nivel acceptabil, ceea ce îmi permite ca - printre altele - să fac corelații între articolele enciclopedice din wikipedia. Mai mult, dacă am absolută nevoie, folosind „traducătorul” din Google, pot face traduceri inteligibile din multe alte limbi pe care nu le cunosc. Aș dori foarte mult să contribui la varianta românească a wikipedia pentru că am constatat că suntem mult în urmă față de alte țări chiar mai mici (Ungaria, Bulgaria, ...); și de multe ori informațiile din alte limbi (majore chiar: engleză, franceză ...) cu referire la România sunt greșite sau incomplete. Mai mult, văd uneori în articolele românești aberații patriotarde, istorice, naționaliste care fac rău Romîniei în loc să-iîmbunătățească imaginea; de exemplu, unii au descoperit că suntem „strănepoții” cucutenienilor (așa cum și ucrainienii afirmă că sunt „strănepoții” tripolienilor). Ca să nu mai vorbim de dacomani pentru care România a fost - cred că de la nașterea Universului - „buricul” Pământului; una este să vorbești despre „Vechea Europă” cum face Gimbutas; despre „Danube Script” - cum fac Merlini, Haarmann și alții; despre Civilizația Cucuteni-Trypillia - cum fac Lazarovici, Alaiba, Dumitrescu, Videiko etc. etc. și alta e să faci exagerări și invenții absurde. Ca să nu mai vorbim de faptul că o mulțime de articole sunt scrise fără diacritice; ca să nu mai vorbim de faptul că folosim stilul englezesc al paragrafelor; ca să nu mai vorbim că scriem articole traduse, în general, din engleză dar incomplet, greșit sau cu omisiuni de citare! Iar Wikipedia este un tezaur global care merită păstrat, mărit și îmbunătățit! Din păcate ocupațiile mele actuale nu-mi permit să învăț toate tehnicile de completare a unui articol enciclopedic din wikipedia așa că nu pot ajuta wikipedia decît dacă sunt ajutat de cei care sunt specialiști (pe care îi felicit). Dacă, însă, trebuie să caut 2 ceasuri în „mlaștina” (scuze pentru adjectiv!) de tipuri de „drepturi de autor” pentru ca să includ o amărâtă de ilustrație, pentru articolul „fus cu zurgălăi”, luată de pe pagina unei case de licitații (ilustrație care este dotată cu butonul „share”!) ... fiți siguri că a doua oară nu mai fac așa ceva! (Și nici măcar nu sunt sigur că am completat un cod corect!). Dacă e cineva care crede că, în ce am scris aici, e ceva în neregulă, să-mi spună. Dacă însă mă trezec cu nu știu ce amnenințare sau cu eliminarea mea... să fiți sănătoși! Gillcv (talk) 14:35, 7 December 2020 (UTC)